google/wiki40b huggingface dataset:
मारियो क्यूमो

मारियो क्यूमो (जून १५, १९३२ – जनवरी १, २०१५) डेमोक्रैटिक पार्टी के अमेरिकी राजनीतिज्ञ थे। वो १९८३ से १९९४ तक तीन बार न्यूयॉर्क के ५२वें गर्वनर (राज्यपाल) रहे। इसके अलावा १९७९ से १९८२ तक न्यूयॉर्क के उपराज्यपाल तथा १९७५ से १९७८ तक राज्य सचिव रहे। १ जनवरी २०१५ को हृदयघात के कारण उनका निधन हो गया।
गुजरात ज़िला

विवरण

झंग ज़िले में सन् २०११ में २९,४८,००८ लोगों की आबादी थी। इसका क्षेत्रफल क़रीब ३,१९२ वर्ग किमी है। ऐतिहासिक रूप से यह राजा पोरस के राज्य का हिस्सा हुआ करता था जिसे सिकंदर ने जुलाई ३२६ ईसापूर्व में फ़तेह कर लिया। चार साल बाद यवनों के खिलाफ़ हुए राष्ट्रीय भारतीय जागरण में चन्द्रगुप्त मौर्य ने इसपर क़ब्ज़ा करके इसे अपने साम्राज्य में शामिल कर लिया। सम्राट अशोक की मृत्यु तक यह मौर्य साम्राज्य के अधीन रहा लेकिन फिर हिंद-यवन राजा दिमित्रियस ने २३१ में इसपर नियंत्रण कर लिया। १२० ईसापूर्व के आसपास इसपर हिंद-पार्थी राजा मोगा का राज हुआ। पहली शताब्दी ईसवी में पूरे पंजाब पर युएझ़ी लोगों का क़ब्ज़ा हुआ और यह ज़िला भी उसमें शामिल था। उसके बाद इसपर गुज्जर लोगों का राज हुआ और इस ज़िले का नाम उन्हीं लोगों से आता है।
उपदंश

परिचय

आधुनिक दृष्टि से शिश्न के व्रणों के दो मुख्य भेद हैं-हार्ड शैंकर (hard chanchre) एवं साफ़्ट शैंकर। इसमें प्रथम तो ट्रिपोनिमा पैलिडम (treponema pallidum) जीवाणु से तथा द्वितीय हिमोफ़िलसड्यूकी (haemothilusducreyi) के कारण होता है। इसमें पहले को फिरंग और दूसरे को उपदंश मान सकते हैं। सिफ़िलिस (syphlilis) तीन अवस्थाएँ होती हैं। प्रदुष्ट स्त्री के साथ संभोग करने पर दस दिन से दस सप्ताह के अंदर शिश्न पर एक छोटे बटन के आकार का कठिन, स्रावयुक्त, वेदनारहित शोथ हो जाता है जो बिना किसी चिकित्सा के भी शांत हो जाता है। तत्संबंधी लसिका ग्रंथियों में भी शोथ हो जाता है; परंतु उसमें भी पाक नहीं होता है। यह रोग की प्रथम अवस्था है। द्वितीय अवस्था उपसर्ग के तीन से छह माह बाद उत्पन्न होती है जिसमें दौर्बल्य, शिर:शूल तथा सामान्य खाँसी के साथ-साथ निम्नांकित चार प्रकार की विकृतियाँ होती हैं :
१. त्वचा विस्फोट-ताम्र वर्ण के विस्फोट पूरे शरीर में पाए जाते हैं जिनमें न वेदना होती है न कंडू।
२. ग्रंथि-नम स्थान में, विशेषकर गुदा के किनारे, एक ग्रंथि बन जाती है। यह भी लगभग वेदनारहित होती है।
३. श्लेष्मिक-कला-विस्फोट-यह विशेषकर मुख में पाया जाता है। इसमें लाल रंग के अनेक व्रण मुख की श्लेष्मिक कला में हो जाते हैं जो सफेद झिल्ली से ढके रहते हैं।
४. लसिका-ग्रंथि-शोथ-शरीर की सभी लसिका ग्रंथियों में शोथ हो जाता है।
इसमें चारों प्रकार की विकृतियों का होना आवश्यक नहीं है। कोई एक या एक से अधिक एक साथ पाई जा सकती है। कुछ मास पश्चात् इन विकृतियों का शमन हो जाता है और दो वर्ष से ३० वर्ष के पश्चात् उत्पन्न हो सकता है, जैसे त्वचा, अस्थि, संधि, जिह्वा, स्नायु। प्रभावित अवयव में ग्रैन्यूलेशन टिशू का एकत्रीकरण हो जाता है और गाँठें बन जाती हैं जिससे अवयव के कार्य में बाधा उत्पन्न हो जाती है। ये गाँठें भी वेदनारहित होती हैं।
यह रोग आनुवंशिक भी होता हे। माता पिता में होने से इसके जीवाणु गर्भावस्था में ही गर्भ में प्रविष्ट हो जाते हैं और जन्मजात शिशु में तथा कालांतर में इस रोग के लक्षण उसके अंदर पाए जाते हैं। बच्चा उत्पन्न होते ही बहुत दुर्बल, शुष्क हो सकता है जो शीघ्र ही मर जाता है। जीवित रहने पर त्वचा पर तथा आल्यंतर अवयव में, दाँत, आँख तथा स्नायुओं में विकृति उत्पन्न होती है।
राज योग

स्वामी विवेकानंद के अनुसार राजयोग

स्वामी विवेकानंद कृत पुस्तक राजयोग में योग विद्या को लेकर उनके मत की विस्तृत जानकारी प्राप्त होती है। उनकी यह किताब योग-शास्त्र के आधुनिक ग्रंथों में बहुत महत्वपूर्ण स्थान रखती है। वे महर्षि पतंजलि के योग-सूत्र नामक ग्रंथ को इस विद्या का आधारभूत ग्रंथ मानते थे। राजयोग की भूमिका में वे लिखते हैं, "पातंजल-सूत्र राजयोग का शास्त्र है और उस पर सर्वोच्च प्रामाणिक ग्रन्थ है। अन्यान्य दार्शनिकों का किसी-किसी दार्शनिक विषय में पतञ्जलि से मतभेद होने पर भी, वे सभी, निश्चित रूप से, उनकी साधना-प्रणाली का अनुमोदन करते हैं।"
स्वामी जी का मानना है कि अष्टांग योग एक वैज्ञानिक प्रणाली है, जिसके अभ्यास से निश्चित फल अपने आप प्राप्त होता है। इसके लिए किसी तरह के विश्वास की आवश्यकता नहीं है। इस विषय में वे कहते हैं, "अब तक हमने देखा, इस राजयोग की साधना में किसी प्रकार के विश्वास की आवश्यकता नहीं। जब तक कोई बात स्वयं प्रत्यक्ष न कर सको, तब तक उस पर विश्वास न करो–राजयोग यही शिक्षा देता है। सत्य को प्रतिष्ठित करने के लिए अन्य किसी सहायता की आवश्यकता नहीं।" स्वामी विवेकानंद का मत है कि योग का अनुशीलन भी विज्ञान की भाँति व्यवस्थित तरीक़े से होना चाहिए और इसमें तर्कशीलता का अवलम्बन करना चाहिए। इस विषय पर वे एक व्याख्यान में प्रकाश डालते हुए कहते हैं, "रहस्य-स्पृहा मानव-मस्तिष्क को दुर्बल कर देती है। इसके कारण ही आज योगशास्त्र नष्ट-सा हो गया है। किन्तु वास्तव में यह एक महाविज्ञान है। चार हजार वर्ष से भी पहले यह आविष्कृत हुआ था। तब से भारतवर्ष में यह प्रणालीबद्ध होकर वर्णित और प्रचारित होता रहा है।"
विवेकानंद के मतानुसार समाधि ही अष्टांग योग का फल है, जो मानव-जीवन का लक्ष्य है। वे कहते हैं, "इस समाधि में प्रत्येक मनुष्य का, यही नहीं, प्रत्येक प्राणी का अधिकार है। इसे निम्नतर प्राणी से लेकर अत्यंत उन्नत देवता तक सभी, कभी-न-कभी, इस अवस्था को अवश्य प्राप्त करेंगे, और जब किसी को यह अवस्था प्राप्त हो जायगी, तभी हम कहेंगे कि उसने यथार्थ धर्म की प्राप्ति की है।"
भारतीय मूल के सबसे बुजुर्ग दम्पति

भारतीय मूल के सबसे बुजुर्ग दम्पति करम चन्द और करतारी चन्द इंग्लैण्ड के ब्राडफोर्ड में रहते हैं। 11 दिसम्बर 1925 को सिक्ख रीतिरिवाज़ से पंजाब में शादी करके भारत से सन् 1965 में इंग्लैण्ड (यूनाइटेड किंगडम) चले गये और वहीं बस गये। यूनाइटेड किंगडम में रहने वाला यह भारतीय दम्पति सबसे अधिक आयु तक वैवाहिक जीवन का आनन्द लेने वाले करतारी करमचन्द उल्लेखनीय उदाहरण है।
10 नवम्बर 1905 में उत्तर भारत के पंजाब प्रान्त में एक छोटे से गाँव में जन्मे करम चन्द ने कृषि कार्य करते हुए परम्परागत तरीके से युवावस्था में पंजाब की ही एक कन्या करतारी से विवाह किया। करतारी का जन्म 1 नवम्बर 1912 में हुआ था। वह अपने पति से आयु में सात वर्ष छोटी है।
पासपोर्ट में दी गयी जन्मतिथि के अनुसार पति की आयु 108 वर्ष और पत्नी की 101 वर्ष है। सन् 1925 में विवाह-सूत्र में बँधने के बाद भारतीय मूल का यह दम्पति अपने वैवाहिक जीवन के 88 वर्ष देख चुका है जो अपने आप में अब तक का एक रिकॉर्ड है।
अपने सबसे छोटे बेटे सतपाल चन्द के पास वाशिंगटन स्ट्रीट ब्राडफोर्ड में 40 साल से भी अधिक समय से रह रहे इस दम्पति के आठ सन्तान हुईं, जिनसे 27 पोते-पोतियाँ और 23 परपोते-परपोतियाँ हैं।
उनकी बेटी कौशल्या देवी के अनुसार पूरा परिवार अपने माता-पिता को इस आयु में भी स्वस्थ और सुखी देखकर खुश है। इस दम्पति के स्वस्थ जीवन का राज बताते हुए उनके सबसे छोटे पुत्र सतपाल कहते हैं कि उन्होंने कभी भी अपने माता-पिता को आपसी बहस में उलझते नहीं देखा। जो पत्नी (करतारी) ने कहा पति (करमचन्द) ने मान लिया और जो पति ने कहा उसे पत्नी ने स्वीकार कर लिया। सुख और दुख को दोनों एक समान भाव से ग्रहण करते हैं।
गोपीचन्द

गोपीचन्द भारतीय लोककथाओं के एक प्रसिद्ध पात्र हैं।  वे प्राचीन काल में रंगपुर (बंगाल) के राजा थे और भर्तृहरि की बहन मैनावती के पुत्र कहे जाते हैं । 
इन्होंने अपनी माता से उपदेश पाकर अपना राज्य छोड़ा और वैराग्य लिया था । कहा जाता है कि ये जलंधरनाथ के शिष्य हुए थे और त्यागी होने पर इन्होंने अपनी पत्नी पाटमदेवी से, महल में जाकर भिक्षा माँगी थी । इनके जीवन की घटनाओं के गीत आजकल के जोगी सारंगी पर गाया करते हैं ।
स्वप्ना पाटकर

जीवन परिचय

स्वपना पाटकर आर्टस से समाज शास्त्र मे स्नातक (बी.ए.) एवं मनोविज्ञान व धर्म में परास्नातक (एम.ए.) किया हैं। बाद मे इग्नू से मनोविज्ञान में मास्टर ऑफ साइंस की डिग्री प्राप्त की। इन्होंने मीडिया प्रंबधन मे एम.बी.ए. और हार्वर्ड बिजनेस स्कूल से स्पिरिच्युअलिटी इन बिजनेस विषय पर पीएचडी किया हैं। वें शिवसेना प्रवक्ता एवं राज्य सभा सांसद संजय राउत की बेटी हैं।

फिल्म निर्माण

स्वपना पाटकर ने सन २०१५ में शिवसेना संस्थापक एवं प्रख्यात राजनीतज्ञ बाल ठाकरे के जीवन और उनके आदर्श व मूल्यो पर आधारित फिल्म का निर्माण किया, जिसे मराठी दर्शको द्वारा अत्यधिक सराहना मिली। इन्होंने बालकडू में गीत भी लिखे है। वें द रॉयल मराठा एंटरटेनमेन्ट नामक प्रोडक्शन हाउस की मुख्य प्रबंध निर्देशक हैं। फिलहाल वें अपनी आगामी फिल्म के लिए कार्यरत हैं।

उद्योग

डॉ॰ पाटकर एक जानी मानी उद्यमी भी हैं, जो मुंबई स्थित प्रसिद्ध रेस्ट्राँ सैफ्रॉन १२ की संस्थापक हैं, जिसकी स्थापना २०१३ में हुआ।

लेखन

वर्ष २०१३ में अमेय प्रकाशन द्वारा इनकी पुस्तक जीवन फंडा, आनंदी जीवनाची गुरूकिल्ले प्रकाशित हुई।  वे हार्वर्ड जरनल, सामना, मराठी माटी, बी पॉजिटिव मैगजिन जैसे कई पत्र- पत्रिकाओ के लिए लेख लिखती हैं।
कृशनसर

नाम

'कृशनसर' नाम 'कृष्णसर' का विकृत रूप है और इसका अर्थ 'कृष्ण का सरोवर' है।

विवरण

कृशनसर एक सुंदर पर्वतीय झील है जिसके पीछे विष्णु पर्वत खड़ा हुआ है। इसकी तुलना अक्सर पास की विशनसर (झील) से की जाती है क्योंकि जहाँ कृशनसर का रंग कुछ हरा नज़र आता है वहाँ विशनसर का बहुत नीला है। दोनों झीलों में ट्राउट मछली मिलती है। यह उत्तरी यूरोप की निवासी है लेकिन इसे कश्मीर की कई नदी-झीलों में लाकर छोड़ा गया था ताकि लोग इन्हें पकड़ने-खाने का आनंद ले सकें। कृशनसर के आसपास मर्ग (घास के खुले मैदान) फैले हुए हैं जहाँ चरवाहे अपनी भेड़-बकरियाँ लेकर आते हैं। सर्दियों में यहाँ भारी बर्फ़बारी होती है और झील भी जम जाती है। कृशनसर से एक धारा निकलकर विशनसर में जाती है और उस झील से आगे किशनगंगा नदी निकलती है।
भारतीय संस्कृति ज्ञान परीक्षा

भारतीय संस्कृति ज्ञान परीक्षा, अखिल विश्व गायत्री परिवार द्वारा प्रतिवर्ष आयोजित एक परीक्षा है जिसमें भारतीय संस्कृति के ज्ञान की परीक्षा ली जाती है। इसका उद्देश्य है कि स्कूली बच्चे भारतीय संस्कृत के तथ्यों से अवगत हों तथा उसमें निहित महान तत्वों को आत्मसात करें।
१८८५ ईसा पूर्व

१८८५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १८८५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
सुज़ुकी हायाबुसा

इतिहास

यह जीएसएक्स ११००आर से विकसित हुई है। यह अपने १३०० सीसी  के अधिक शक्तिशाली इंजन की सहायता से १७३ ब्रेक अश्वशक्ति तक पैदा करती थी जिसके कारण यह होंडा सीबीआर११००एक्सएक्स "सुपर ब्लैकबर्ड" के गति के रिकार्ड को आसानी से तोड़ती हुई आगे निकल गयी।
विडंबना यह है कि, जापानी भाषा में, हायाबुसा नाम का अर्थ पैराग्राइन बाज (बहरी) है, जो कि ब्लैकबर्ड (कस्तुरी से मिलता-जुलता एक पंक्षी) का शिकार करता है और ३०० किमी/घंटा से अधिक गति से गोता लगाता है।
यह नाम सुज़ुकी हायाबुसा कि गति और उसके लक्ष्य, होंडा सुपर ब्लैकबर्ड की ओर इशारा करता है।

जेंटलमेन एग्रिमेंट(सज्जनों का समझौता)

जब हायाबुसा ने १९९९ में पहली बार (उत्पादन मोटरसाइकिल उत्पादन मोटरसाइकिल के रुप में) ३०० किलोमीटर प्रति घन्टा की रफ्तार पार की तो अन्य मोटरसाइकल निर्माताओं में भी बराबरी के लिये होड़ लग गयी। जब भविष्य में हायाबुसा से भी तेज मोटरसाइकलों के आने की अफवाहें फैली तब जापानी और यूरोपीय निर्माताओं ने एक अनौपचारिक समझौता किया जिसके अनुसार उन्हें १८८ मील/घंटा से तेज मोटर साइकिलें नही बनानी थीं। यह फैसला तेज़ गति के कारण आयात बंद कर दिये जाने के डर से लिया गया था। इस वजह से द्वितीय पीढ़ी (२००८-वर्तमान) और एग्रिमेंट के बाद वाली प्रथम पीढ़ी (२०००-२००८) की हायाबुसाओं कि गति २९९किमी/घंटा तक सीमित है।

बनावट

हायाबुसा की बनावट वायुगतिकीय रुप से काफी सुग्राह्य है। यह इसकी ३०० किमी/घंटा की रफ्तार को पाने के लिये बेहद ज़रुरी है। हायाबुसा की भारी डील-डौल इसके बड़े १३४० सीसी इंज़न के कारण है। इसके डिज़ाइनर कोजि योशिउरा हैं। यह मोटरसाइकिल शुरुआत में ९०० से ११०० सीसी के बीच की होनी थी मगर कोजि योशिउरा ने प्रदर्शन में सुधार करने के लिये इसे १३०० सीसी का इंजन दिया।
हायाबुसा की दूसरी पीढ़ी १३४० सीसी इंजन से युक्त है और इसमें पहली पीढ़ी (१९९९-२००८) से काफी समानता है मगर नई पीढ़ी का प्रदर्शन बेहतर है।
बहुवर्षीय पौधा

बहुवर्षीय पौधे वे पौधे हैं जो दो ऋतुओं से अधिक समय तक जीवित रहते हैं। झाड़ीयां एवं वृक्ष बहुवर्षीय पौधे हैं। ये पौधे कुछ वर्षों से लेकर ४,००० वर्षों तक जीवित रहते हैं।
शाश्वत गति

शाश्वत गति (perpetual motion) का शाब्दिक अर्थ है - वह गति जो सदा चलती रहती है। किन्तु प्राय: इसका अर्थ ऐसी किसी युक्ति या प्रणाली से है जो कम ऊर्जा लेकर अधिक ऊर्जा उत्पन्न करती है - जिसका अर्थ है कि यह अनन्त काल तक कुछ न कुछ 'शुद्ध (नेट) ऊर्जा' उत्पन्न करती रहती है। ऐसी मशीन की कल्पना और निर्माण का प्रयत्न बहुत दिनों तक चला किन्तु अब यह मान लिया गया है कि ऐसी मशीन सम्भव नहीं है क्योंकि यदि ऐसा हुआ तो वह ऊर्जा संरक्षण का नियम का उलंघन होगा।
दशावतार (हाथीदांत निर्मित लघुमंदिर)

हिन्‍दू धर्म में त्रिमूर्ति की मान्‍यता है - ब्रह्मा, विष्‍णु और महेश।। ब्रह्मा सृष्टि के सर्जक, विष्‍णु पालक और शिव सृष्टि के संहारक माने जाते हैं। कहा जाता है कि विष्‍णु ने अलग-अलग युगों में भिन्‍न-भिन्‍न अवतार लिए। महाभारत, विष्‍णु पुराण, गरुड़ पुराण, श्रीमद्भागवत, वराहपुराण, अग्नि पुराण, मत्‍स्‍य पुराण, आदि जैसे प्राचीन ग्रंथों में विष्‍णु के दस अवतारों का उल्‍लेख मिलता है। मत्‍स्‍य, कूर्म, वराह, नृसिंह, वामन, परशुराम, राम, कृष्‍ण्‍ा, बुद्ध और कल्कि विष्णु के दस अवतार हैं। कुछ विद्वानों ने इन दशावतारों में सृष्टि की उत्‍पति और विकास के क्रम को भी ढूंढने का प्रयास किया है।
भारत की समृद्ध कलात्‍मक परंपरा का सुन्‍दर उदाहरण प्रस्‍तुत करने वाली विष्‍णु के दशावतारों को दर्शाती परवर्ती 18वीं शताब्‍दी की यह कलाकृति सीढ़ीदार लघुमंदिर है। इसका आधार तो चंदन का है किन्‍तु विष्‍णु के दशावतारों का अंकन हाथीदांत में किया गया है। सबसे ऊपर की सीढ़ी पर विष्णु के मत्स्‍य अवतार को दर्शाया गया है। यह आकृति चतुर्भुजी है। इसके नीचे की सीढ़ी पर कूर्म और वराह अवतार दिखलाई देते हैं। तीसरी सीढ़ी पर नृसिंह, वामन और परशुराम अवतारों को देखा जा सकता है। सबसे आगे की सीढ़ी पर राम, बलराम, कृष्‍ण और कल्कि अवतारों का निदर्शन है। ये सभी आकृतियां दोहरे कमल वाली पीठिका पर खड़ी हैं। अपने-अपने आयुध उठाए हुए इन आकृतियों को सुन्‍दर वस्‍त्राभूषणों से सजाया गया है।
इस लघुमंदिर के पृष्‍ठभाग को सुन्‍दर जालीदार काम वाली हाथीदांत निर्मित स्‍क्रीन से सजाया गया है। विष्‍णु के दशावतारों को दर्शाती सभी आकृतियों सही-सही देहानुपात में उकेरी गई हैं। त्रिवेन्‍द्रम के नक्‍काश इस प्रकार के सूक्ष्‍म उत्‍कीर्णन करने में निपुण थे जबकि काले रंग से चित्रित स्‍क्रीन मैसूर के शिल्‍पकारों की कलात्‍मक कुशलता का उदाहरण प्रस्‍तुत करती है।
वंडरबार फिल्म्स

इतिहास

स्टूडियो का नाम Wunderbar एक जर्मन शब्द है, जिसका अर्थ होता है- 'अद्भुत (Wonderful)'। इससे पहले, अभिनेता धनुष द्वारा बनाई गई लघु फिल्में, जोकि जनता के लिए रिलीज़ नहीं की गई थी, का बैनर "वंडरबार" ही था, जिसे उन्होंने सन 2009 की फिल्म इनग्लोरिअस बस्टरड्स से लिया था।
१४५४ ईसा पूर्व

१४५४ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १४५४ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
मोहम्मद जमील

मोहम्मद जमील मालदीव के वर्तमान उप-राष्ट्रपति हैं। 17 नवम्बर 2013 को नवनिर्वाचित राष्ट्रपति अब्दुल्ला यामीन अब्दुल गयूम के अधीन उन्होंने इस पद की शपथ ग्रहण की।
घूर्णाक्षस्थापी दिक्सूचक

परिचय

पहले जलयानों में दिशा ज्ञात करने के लिये चुम्बकीय दिक्सूचक की सहायता ली जाती थी, किंतु आधुनिक विशाल जलयानों में इस्पात की अधिकता रहने के कारण चुंबकीय दिक्सूचक विश्वसनीय नहीं रह जाता। इसलिये अन्य प्रकार के दिक्सूचकों की खोज होने लगी और इस प्रयास की परिणति घूर्णाक्ष दिक्सूचक के आविष्कार के रूप में हुई। सन् १९०८ में एच. ऐंशुज (H. Anschiitz) नामक जर्मन यंत्रशास्त्री ने प्रथम व्यवहार्य घूर्णाक्ष दिक्सूचक बनाया। इसके बाद संयुक्त राज्य, अमरीका, के ई. ए. स्पेरी (E. A. Sperry) ने एक नया घूर्णाक्ष दिक्सूचक बनाया और उसका सफल परीक्षण न्यूयार्क सिटी तथा नॉरफॉक के बीच एक व्यापारी जहाज पर किया गया। इंग्लैंड के एस. जी. ब्राउन (S. G. Brown) ने सन् १९१६ में एक तीसरा घूर्णाक्ष दिक्सूचक बनाया। तीनों के मौलिक सिद्धांतों में साम्य होते हुए भी, उनमें घूर्णांक्षदर्शी तत्वों (gyroscopic elements), यथा घूर्णक या रोटर (rotor), दोलनशील खोल (pendulous case) और बाहरी छल्ले या जिंबल (gimbal) इत्यादि को लटकाने की विधियाँ भिन्न भिन्न थीं। ऐंशुज़ के दिक्सूचक में प्लवन विधि का, ब्राउन के दिक्सूचक में 'तैल पंप' का और स्पेरी के दिक्सूचक में सुग्राही भार को यांत्रिक विधि से संतुलित करने की विधि का अवलंबन किया गया था।
चामुंडि पर्वत

चामुण्डि पर्वत (कन्नड: ಚಾಮುಂಡಿ ಬೆಟ್ಟ), मैसूर से १३ किमी पूर्व में स्थित एक पहाड़ी है। इसकी समुद्र तल से औसत ऊँचाई १००० मीटर है। इसी पर्वत पर चामुण्डेश्वरी मंदिर स्थित है। यह एक प्रसिद्ध पर्यटन स्थल भी है।
पोर्ट-ऑ-प्रिंस

पोर्ट-ऑ-प्रिंस हैती का सबसे बड़ा शहर और राजधानी है।
पोटासियम परऑक्सीमोनोसल्फेट

पोटासियम परऑक्सीमोनोसल्फेट एक अकार्बनिक यौगिक है।
पैलेडियम हाइड्राइड

पैलेडियम हाइड्राइड एक अकार्बनिक यौगिक है।
डंगौरा

भारत में मध्यप्रदेश राज्य के शिवपुरी जिले की कोलारस तहसील एवं विधानसभा क्षेत्र कोलारस व थाना क्षेत्र इंदार के अंतर्गत आने वाले एक गांव का नाम डंगौर है। इस गांव की आबादी करीब 2000 है। यहां ज्यादातर ब्राह्मण समाज के लोग निवास करते हैं।
माइगुएल एंजल आस्तुरियस

जीवन-परिचय

माइगुएल एंजल आस्तुरियस का जन्म ग्वाटेमाला में 19 अक्टूबर, 1899 ई० को हुआ था। उनका घर समृद्ध था। पिता मजिस्ट्रेट थे और माता स्कूल में अध्यापिका थी। उस समय तानाशाही के विरुद्ध आंदोलन का आरंभ हो चुका था और 1902 तथा 1903 ईस्वी में छात्रों ने भी विरोध में भाग लिया था। एक मजिस्ट्रेट होने के नाते माइगुएल आस्तुरियस के पिता को उन पर कठोर कार्यवाही करनी थी, परंतु उन्होंने ऐसा नहीं किया। अतः उन्हें आंदोलन का समर्थक मानकर नौकरी से हटा दिया गया। उनकी मां की नौकरी भी समाप्त कर दी गयी। इसके बाद उनका परिवार ग्वाटेमाला से सलामा गाँव में दादा के पास चला गया, जहाँ उनकी पैतृक जमीन थी। 1970 ईस्वी में शांति स्थापित होने पर उनका परिवार पुनः ग्वाटेमाला लौटा। परंतु, राजनीतिक शांति के बाद भी प्राकृतिक शांति न रही और 25 दिसंबर 1917 ईस्वी को ग्वाटेमाला में आये भयंकर भूकंप में नगर ही नष्टप्राय हो गया। तीन-चार वर्षों तक निर्माणकार्य ही चलता रहा और 1920 में सरकार का तख्ता पलट गया। उन दिनों आस्तूरियस कानून की पढ़ाई कर रहे थे और कोर्ट के सेक्रेटरी भी थे। गद्दी से उतारे गये तानाशाह कावरेरा से आस्तूरियस की जेल में प्रायः प्रतिदिन मुलाकात होती थी और इस तरह से तानाशाही सेना एवं उसके अन्य अंग तथा आंदोलनों से संबंधित विभिन्न बातों का भली प्रकार वे अध्ययन करते रहे और इस अध्ययन को अपने लेखन का मुख्य विषय बनाया। फिर पिता ने उन्हें देश की अव्यवस्थित स्थिति के कारण लंदन भेज दिया। उन्होंने कानून और लोक साहित्य का अध्ययन किया था। 1920 के दशक में वे पेरिस में भी रहे थे। वहीं लैटिन अमेरिकी संस्कृति और धर्म के विशेषज्ञ रेनां नामक एक प्राध्यापक से उनकी मुलाकात हुई थी। इसी दशक में वे अपने देश की कूटनीतिक सेवा में आ गये थे। सरकार बदलने पर 1966 से 1970 तक अपने देश के राजदूत के रूप में वे पेरिस में भी रहे थे।

रचनात्मक परिचय

आस्तुरियस ने 1925 ई० में साहित्य-रचना काव्य-लेखन से आरंभ की और बाद में उपन्यास के क्षेत्र में आ गये। उनका उपन्यास द प्रेजिडेंट 1946 ई० में प्रकाशित हुआ। इस पुस्तक में उन्होंने अपने पूर्व अनुभवों द्वारा लैटिन अमेरिका के तानाशाहों की भर्त्सना की है। वस्तुतः लैटिन अमेरिकी देशों के तानाशाहों ने अनेक बार लोकतंत्र का गला घोंटने का यत्न किया था। आस्तुरियस सदा इसके विरोध में लिखते रहे।
इंडियाज़ सेकंड फ्रीडम

यह भारत के पूर्व महान्यायवादी सोली सोराबजी की पुस्तक है।
यूरी ब्रान्फेनब्रेनर

यूरी ब्रान्फेनब्रेनर (२९ अप्रैल, १९१७ - २५ सितबर, २००५) रूसी-अमरीकी विकास मनोवैज्ञानिक थे जो अपनी 'ईकोलाजिकल सिस्टम्स थियरी' के लिए बहुत प्रसिद्ध हैं। उनके वैज्ञानिक योगदान एवं सहायता के कारण, अमेरिका में 'हेड स्टार्ट प्रोग्राम' सफल हुआ। उनका जन्म माॅस्को में हुआ था। उन्होने अपने जीवन का प्रमुख अंश अमेरीका में ही बिताया।
उनके पिताजी न्यू याॅर्क स्टेट इन्स्टिट्यूशन में नैदानिक ​​रोगविज्ञानी थे।
बी॰ एस॰ येदयुरप्पा

निजी जीवन

येदियुरप्पा का जन्म 27 फ़रवरी 1943 को भारत के कर्नाटक राज्य के मांड्या ज़िले के बूकनाकेरे गाँव में हुआ था।। उनके पिता का नाम सिद्धलिंगप्पा और माता का नाम पुट्टतायम्मा था। येदियुरप्पा हिंदू धर्म के लिंगायत समुदाय के हैं। कर्नाटक के तुमकुर जिले में येदियुर स्थान पर संत सिद्धलिंगेश्वर द्वारा बनाए गए शैव मंदिर के नाम पर उनका नाम रखा गया था। जब येदियुरप्पा चार साल के थे तब ही इनकी माता की मौत हो गई। उन्होंने कला से स्नातक किया है। 1965 में वे समाज कल्याण विभाग के प्रथम श्रेणी के किरानी चुए गए। लेकिन वे शिकारीपुर चले गए जहां उन्होंने वीरभद्र शास्त्री के चावल कारखानें में किराने की नौकरी कर ली। 1967 में उन्होंने वीरभद्र शास्त्री की पुत्री मैत्रादेवी से शादी कर ली। बाद के दिनों में उन्होंने शिमोगा में हार्डवेयर की दुकान खोली। येदियुरप्पा के दो पुत्र, बी वाई राघवेंद्र और विजयेंद्र एवं दो पुत्री हैं, जिनके नाम, अरूणादेवी, पद्मावती और उमादेवी हैं। 2004 में एक दुर्घटना में उनकी पत्नी चल बसी.

वर्तमान राजनैतिक भूमिका

२०१६ में उन्हें भारतीय जनता पार्टी की कर्नाटक राज्य इकाई का अध्यक्ष बनाया गया। भाजपा ने उन्हें मुख्यमंत्री पद का उम्मीद्वार घोषित करके कर्नाटक विधानसभा चुनाव, 2018 लड़ा मगर पार्टी १०४ सीटें जीतकर ८ सीटें बहुमत से कम रह गयी। राज्यपाल वजुभाई वाला ने भाजपा को सबसे बड़ी पार्टी होने के नाते सरकार बनाने के लिये आमंत्रित किया तथा उन्होंने मुख्यमंत्री पद की शपथ ली।
१९ मई २०१८ को मुख्यमंत्री येदियुरप्पा ने विश्वास मत का सामना किये बिना ही इस्तीफा देने की घोषणा कर दी और इस तरह कर्नाटक में दो दिन पुरानी येदयुरप्पा सरकार गिर गई।
बाल्टिक भाषाएँ

बाल्टिक भाषाएँ (Baltic languages) भारोपीय भाषा परिवार की बाल्टो-स्लाविक शाखा की भाषाएँ हैं। ये बाल्टिक सागर के पूरब तथा दक्षिण-पूर्व के क्षेत्रों में बोली जातीं हैं।
नन्ही सी कली मेरी लाडली

मुख्य कलाकार

युक्ति कपूर गुडडी
साहित्य सहाय
सूर्या
अगस्त जैन
शशि सहाय
सुशील पराशर
विश्वजीत प्रधान
विनय जोशी
अँकुश बाली

कहानी

खन्ना खानदान मेँ काफी समय बाद एक बेटी का जन्म होता है जिसे सब प्यार से गुडडी कहते है। गुडडी सारे घर की लाडली है विशेषकर अपने भाईयोँ की। परेशानी तब पैदा होती है जब गुडडी कॉलेज मेँ एक लड़के सूर्या से जो कि एक अमीर खानदान से ताल्लुक रखता है ,मिलती है और दोनोँ आपस मेँ प्यार करने लगते हैँ। जब गुडडी के भाईयोँ को ये बात पता चलती है तो पहले तो वो विरोध करते हैँ फिर बाद मेँ गुडडी की खुशी की खातिर मान जाते हैँ। गुडडी के पिता गुडडी का रिश्ता एक जगह तय कर देते है यह बात पता चलने पर गुडडी के भाई सूर्या को नौकर बनाकर घर पर ले आते है ताकि वो पूरे खानदान का विशेषकर गुडडी के पिता का जोकि काफी सख्त और रूढ़िवादी हैँ , का दिल जीत सके।
वोहरा

वोहरा  खत्री जाति की उपजाति है ये कौशल  गौत्र  या कौशल वंश में आते हैं 
हिरण्यभा कौशल ऋषि हैं।
जिनसे कौशल गोत्र आरंभ हुआ, जो की यज्ञवल्क्य ऋषि के शिक्षक थे !
कौशल गौत्र के कुल देवता ,***,बीरा जी है ।
कौशल गौत्र की कुलदेवी ***शिवाय माता है ।
जो भी पंजाबी बिरादरी ,ककड ,मल्होत्रा ,मेहरोत्रा , मेहरा, मरवाहा ,मेहता ,बहल ,खोसला ,बैंस माकन ,कपुर ,कत्याल ,खन्ना, , चानना ,वाही देव ,चोपड़ा ,कवात्रा , त्रेहन, मग्गो ,कुंद्रा , वोहरा , कोछर, बराडा , वधावन, भल्ला ,भटूरे ,सरीन , और सच्चर, वासन आदि खत्री हंस , ऋषि ,और झांजी, संगर, पंजवानी ,तेंजानी ,लबशे,लखनपाल ,मल्हनहंस ब्राह्मण इन जातियों का कौशल गोत्र है ! और इनकी कुलगुरु गद्दी का नाम श्री बीरा जी है ! 
Note:- कुछ क्षेत्रों में कपूर का गौत्र (कौशिक) खन्ना का गौत्र (कौशिक) चोपड़ा का गौत्र (अवलश ) और भल्ला का वत्स भी प्रचलित है कृपया अपने पूर्वज परंपरा के अनुसार चले ।
कुल गुरु परम्परा इस प्रकार है!
कौशल गोत्र के कुल गुरु और गद्दी
गुरु ब्रेह्मलिन १००८ श्री ख़ुशी राम जी मलनहंस कौशल गोत्रीय ! इन से पहले गुरु पूर्वजों का नाम पता नही चल पाया इसके बाद गुरू ब्रह्म लीन श्री 108 निर्मलदास जी मलनहंस कौशल गोत्रीय उसके उपरांत ब्रह्म लीन स्वामी श्री श्री 108 तारा चन्द जी मलनहंस कौशल गोत्रीय ब्रह्म लीन ! स्वामी श्रीश्री १०८ मंघा लाल जी मलनहंस कौशल गोत्रीय ! एवम् ब्रह्म लीन स्वामी श्री रोशन लाल जी मलनहंस कौशल गोत्रिय ब्रह्म लीन पंडित करम चन्द जी मलनहंस कौशल गोत्रिय, ब्रह्मलीन श्री गोकल चंद जी मलनहंस कौशल गोत्रीय ! इस समय इस परिवार में अब नन्द किशोर कौशल गद्दी का परचार और प्रसार कर रहे हैंजो भी पंजाबी ब्राह्मण एवं क्षत्रिय कौशल गोत्र के हैं ये उनकी गद्दी है !
संपर्क करे ! नन्द किशोर कौशल
निवास स्थान :-- 229 /7 नजदीक
पुराना पंजाब खादी आश्रम
पटेल नगर तहसील कैंप
पानीपत ( हरियाणा )
फोन न:-7206117775
🌹आपका सुखद भविष्य मेरा लक्ष्य🌹 
🙏जय श्री बीरा जी 💐 जय शिवाय माता💐
इस जानकारी को आगे शेयर करना भी गुरु गद्दी की ओर अनजान सेवकों की सेवा करना है। ताकि सभी को जानकारी मिले और लोग लाभ प्राप्त कर सकें । ऐसा करके पुण्य के भागी बनें ।
ऋचा पल्लोद

कैरियर

मॉडल से अभिनेत्री बनी ऋचा पल्लोद ने फिल्म 'परदेस' (1997) में एक छोटी सी भूमिका के साथ फिल्मों की चमकीली दुनिया में प्रवेश किया। उन्होंने 16 वर्ष की आयु में मॉडलिंग की शुरुआत की, कई विज्ञापन फिल्मों में काम किया और फाल्गुनी पाठक के संगीत वीडियो 'याद पिया की आने लगी' और 'पिया से मिल के आये नैन' में दिखाई दीं। अभिनेत्री ने तेलुगू फिल्म 'नुव्वे कवाली' (2000) के साथ कैरियर की शुरूआत की जिसने आलोचकों की प्रशंसा जीती और इसके लिए उन्होंने सर्वश्रेष्ठ अभिनेत्री का फिल्मफेयर (Filmfare) पुरस्कार जीता। बाद में उसने तमिल, कन्नड़ और हिंदी की कई फिल्मो में काम किया, लेकिन एक नायिका के रूप में कैरियर की स्थापना करने में विफल रहीं और सहायक भूमिकाएं करने लगी। 2009 में उन्हें सुपर हिट फिल्म 'डैडी कूल' में मलयालम मेगास्टार ममूटी के साथ जोड़ी में आने का मौका मिला।
सामाजिक दुर्भीति

सामाजिक दुर्भीति
[Social Anxiety Disorder (SAD) या Social Phobia] एक प्रकार का मानसिक विकार है। सामाजिक दूर्भीति से ग्रस्त व्यक्ति किसी एक या अनेक सामाजिक वातावरणों में जाने या भाग लेने से बहुत अधिक डरता है। यदि वह इन परिस्थितियों में भाग लेता है तो उसे बहुत कष्ट होता है और उसकी काम करने की कई क्षमताएँ इसके कारण बहुत कम हो जाती हैं। सामाजिक दूर्भीति एक सर्वाधिक सामान्य दुश्चिन्ता विकृति है और यह सबसे आम मानसिक विकार है। लगभग १२% अमेरिकी वयस्क इसके शिकार हैं।
चौधरी महामद अली

चौधरी मुहम्मद अली (१९०५-१९८०) पाकिस्तान के चोथे प्रधानमंत्री थे।